Џон Бергојн (; Сатон, 24. фебруар 1722 — Лондон, 4. август 1792) је био британски генерал, политичар и драматург. Први пут је учествовао у борби за време Седмогодишњег рата када је учествовао у неколико битака, углавном током Португалског похода 1762. Бергојн је најпознатији по својој улози у Америчком рату за независност. Током Саратошке операције 17. октобра 1777. предао је своју војску од око 6.000 људи америчким трупама. Био је задужен да командујем војском која је требало да заузме Олбани и оконча побуну. Бергојн је нападао из Канаде, али је убрзо опкољен и бројчано надјачан. Борио се две битке код Саратоге, али је био приморан да почне преговоре са Хорејшиом Гејтсом. Иако је 17. октобра 1777. издејствовао конвенцију, која би омогућила његовим људима да се врате кућама, њу је касније поништио Други континентални конгрес, па су његови људи постали ратни заробљеници. Бергојн је био критикован када се вратио у Британију, и никада више није држао активну команду.